Abeid Amani Karume internasjonale lufthavn

Abeid Amani Karume internasjonale lufthavn , tidligere kalt Kisauni lufthavn og Zanzibar internasjonale lufthavn er den eneste flyplassen på øya Unguja, som med Pemba-øyene danner Zanzibar, en del av Tanzania. Lufthavna ligger rundt 6 km sør for Steinbyen på Zanzibar. Flyplassen er døgnåpen og inneholder en kantine og flere kiosker. Flyplassen bytta navn i 2010 til ære for Zanzibars første president, Abeid Amani Karume.

Flyplassen har daglige flyvninger til store østafrikanske flyplasser som Kilimanjaro, Nairobi, Arusha, Mombasa og Dar-es-Salaam, av blant annet Air Tanzania, Kenya Airways og Precision Air.

South African Airlines flyr mellom Zanzibar og Johannesburg to ganger ukentlig, og Air Uganda flyr mellom Zanzibar og Entebbe to ganger ukentlig. Noen charterselskaper flyr også direkte til Zanzibar.

Flyplassen har én rullebane på 2462×45 med baneretning 18/36, og ligger 16 moh.

 Flyselskaper og destinasjoner 

 Flyselskap Destinasjoner 1Time Johannesburg Air Uganda Entebbe, Juba, Nairobi Bankair Arusha, Dar-es-Salaam, Pemba Coastal Aviation Dar-es-Salaam Condor Flugdienst Frankfurt Ethiopian Airlines Addis Abeba Fly540 Mombasa, Nairobi Jetairfly Brussel, Mombasa Kenya Airways Nairobi Neos Milano (Malpensa) Precision Air Dar-es-Salaam, Mombasa, Nairobi ZanAir Arusha, Dar-es-Salaam, Pemba

 Eksterne lenker 

 Zanzibar International Airport 

Kategori:Flyplasser i Tanzania
Kategori:Zanzibar